ক্রিকেট ওয়েস্ট ইন্ডিজ
১৮৮০-এর দশক থেকে আন্তঃ-উপনিবেশ প্রতিযোগিতা ও খেলা আয়োজনের জন্য কোন কেন্দ্রীয় পরিচালনা সংস্থা না থাকায় ওয়েস্ট ইন্ডিজ ক্রিকেট একাদশ ইংল্যান্ড, কানাডা ও মার্কিন যুক্তরাষ্ট্র সফর করে। কিন্তু ঐ অঞ্চলে একই ধরনের সংস্থা থাকায় অনানুষ্ঠানিকভাবে বড় ক্লাব দলগুলোর সাথে সংঘাতে পরিণত হয়। এ প্রেক্ষিতে ওয়েস্ট ইন্ডিয়ান ক্রিকেটারগণ একটি সংস্থা গঠনের উপযোগিতা উপলদ্ধি করেন। কিন্তু ভৌগোলিক ও সাংস্কৃতিক বৈষম্য থাকায় তা বেশ কঠিন হয়ে দাঁড়ায়। ফলে মেরিলেবোন ক্রিকেট ক্লাবের অন্যতম সদস্য ও পরবর্তীকালে ওয়েস্ট ইন্ডিজ ক্রিকেট দলের ম্যানেজার আর. এইচ. মল্যাট এ সমস্যা দূরীকরণে এগিয়ে আসেন। তিনি অনেকগুলো অঞ্চলে প্রতিনিধিত্ব করে সংস্থাগুলোকে একত্রিত করার প্রয়াস চালিয়ে সফলকাম হন এবং ওয়েস্ট ইন্ডিজ ক্রিকেট কন্ট্রোল বোর্ড নামের সংস্থাটি গঠন করেন। বার্বাডোসের ব্রিজটাউনে অনুষ্ঠিত খসড়া সভাটি "ওয়েস্ট ইন্ডিজ ক্রিকেট কনফারেন্স" নামে ১৯২৬ সালে পরিচিতি পায়।
ওয়েস্ট ইন্ডিজ অনূর্ধ্ব-১৯ ক্রিকেট দল
ওয়েস্ট ইন্ডিজ অনূর্ধ্ব-১৯ ক্রিকেট দল হচ্ছে ১৯৭৪ সালে থেকে ওয়েস্ট ইন্ডিজের যুব ক্রিকেটে প্রতিনিধিত্বকারী অনূর্ধ্ব-১৯ জাতীয় ক্রিকেট দল। প্রতিযোগিতাটির মাধ্যমে ব্রায়ান লারা, শিবনারায়ণ চন্দরপল, রামনরেশ সারওয়ান এবং কোর্টনি ওয়ালশ এর মত খ্যাতিমান ক্রিকেটাররা এসেছেন যারা ভবিষ্যতে আন্তর্জাতিক পর্যায়ে প্রতিনিধিত্ব করেছেন। তারা এখনো পর্যন্ত ৩৫টি ম্যাচ খেলেছেন; যেটি রিভারসাইড গ্রাউন্ডে ২০০১ সালের আগস্টে ইংল্যান্ডের বিপক্ষে নিজেদের শেষ ম্যাচ ছিল। দলটির পরিসংখ্যান বলতে গেলে জয় পেয়েছেন ১২টিতে এবং পরাজিত হয়েছেন ৫টিতে।